
转讜住驻讜转



 转谞讛讜 注谞讬谉 诇讻诇讬诐. 讜诇讗 讚诪讬 诇转拽专讜讘转 讛专 砖讛转专谞讜 诇注讬诇 讘驻' 讻诇 讛爪诇诪讬诐 (讚祝 诪讛. 讚''讛 讗诇讛讬讛诐) 讚砖讗谞讬 讛转诐 讚讻转讬讘 (转讛诇讬诐 拽讜) 讜讬讗讻诇讜 讝讘讞讬 诪转讬诐 讜诪讬谞讬讛 谞驻拽讗 诇谉 转拽专讜讘转 注讘讜讚转 讻讜讻讘讬诐 讜拽专讗 讻讬 讻转讬讘 讘驻注讜专 讻转讬讘 砖讛讜讗 转诇讜砖 讜谞讗住专 讜诇讛讻讬 转拽专讜讘转讜 讗住讜专讛 讗讘诇 讙讘讬 注讘讜讚转 讻讜讻讘讬诐 砖诇 诪讞讜讘专 诇讗 诪爪讬谞讜 讗讬住讜专 讘转拽专讜讘转讜 讗诇讗 讙讘讬 讻诇讬诐 讻讚诪住讬拽 讛讻讗 讜讗注''讙 讚讚讘专讬 拽讘诇讛 讛谉 注讚 讚讗转讗 讚讜讚 讙诪专讗 讙诪讬专讬 诇讛 讜讗转讗 讚讜讚 讜讗住诪讻讬讛 讗拽专讗: 讜专讘讬 注拽讬讘讗 讚诇讗 诪拽讬砖 讻讜'. 讛讗讬 (讜讗转) 诇讗 讛讜爪专讱 讗诇讗 诇讗驻讜拽讬 诪讚专砖讗 讚专' 讬砖诪注讗诇 讚讗讬诇讜 专''注 讟注诪讗 诪驻住讬诇讬 讗诇讛讬讛诐: 诪讛 诪讝讘讞 讟注讜谉 讙谞讬讝讛. 讻诪讜 讻诇讬 砖专转 讚讗诪专讬谞谉 砖讙讜谞讝讛 讗祝 讗砖专讛 讟注讜谞讛 讙谞讬讝讛 驻讬专讜砖 讘讬注讜专 讘诇讗 讛谞讗讛 讻诪讜 注讙诇 砖砖讞拽讜讛讜 讜讝专讜讛讜 讜诪讬讛讜 诪注讙诇 诇讬讻讗 诇诪讬诇祝 讘讬谉 诇专' 讬讜住讬 讘讬谉 诇专讘谞谉 讚诇专' 讬讜住讬 砖诪讗 讘砖讘讬诇 讻讘讜讚谉 砖诇 讬砖专讗诇 砖讗讬专注讛 诇讛诐 转拽诇讛 讜拽诇讜谉 注诇 讬讚讜 注砖讛 讻谉 讜诇专讘谞谉 讘拽砖 诇讘讜讚拽谉 讻住讜讟讜转: 转讘注讬 诇讬讛 砖讗专 讟讜诪讗讜转 讚专讘谞谉. 驻讬专讜砖 讘讻诇讬诐 砖谞讟诪讗讜 讘诪砖拽讬谉 讻诪讜 砖驻''讛 讜讘讻诇讬诐 砖注讬拽专 讟讜诪讗转谉 讚讗讜专讬讬转讗 讚讗讬诇讜 讘讻诇讬 讝讻讜讻讬转 转谞谉 讜讘驻''拽 讚砖讘转 (讚祝 讟讝.) 诪讬讬转讬 诇讛 讚讗讬谉 讞讜讝专讬谉 诇讟讜诪讗讛 讬砖谞讛 讜讛讬讬谞讜 诪砖讜诐 讚注讬拽专 讟讜诪讗转谉 讗祝 讘砖专抓 讜讘诪转 诪讙讘诐 讗讬谞诐 讗诇讗 诪讚专讘谞谉: 

专讘讬谞讜 讞谞谞讗诇

驻讬住拽讗 注讘讜讚转 讻讜讻讘讬诐 砖诇 注讜讘讚 讻讜讻讘讬诐 讗住讜专讛 诪讬讚. 讜砖诇 讬砖专讗诇 注讚 砖转注讘讚. 诪转谞讬转讬谉 诪谞讬 专' 注拽讬讘讗 讛讬讗. 讚转谞讬讗 讗讘讚 转讗讘讚讜谉 讗转 讻诇 讛诪拽讜诪讜转 讗砖专 注讘讚讜 砖诐 诪讬讻谉 讗诪专讜 注讘讜讚转 讻讜讻讘讬诐 砖诇 注讜讘讚 讻讜讻讘讬诐 讗讬谞讛 讗住讜专讛 讗诇讗 注讚 砖转注讘讚 砖谞讗诪专 讗砖专 注讘讚讜 砖诐. 讜砖诇 讬砖专讗诇 诪讬讚.



讚讘专讬 专' 讬砖诪注讗诇 诪讚讻转讬讘 讜讗转 讞讟讗转讻诐 讗砖专 注砖讬转诐 讗转 讛注讙诇. 诪砖注转 注砖讬讛 谞讗住专讛 注诇讬 讻转讬讘 讜讗砖专讜祝 讗讜转讜 讘讗砖. 专' 注拽讬讘讗 讗讜诪专 讞讬诇讜祝 讛讚讘专讬诐 砖诇 注讜讘讚 讻讜讻讘讬诐 讗住讜专 诪讬讚 砖谞讗诪专 驻住讬诇讬 讗诇讛讬讛诐 转砖专驻讜谉 讘讗砖 诪砖注转 注砖讬讛 砖谞驻住诇 谞讗住专 讜注诇讬讜 讗诪专讛 转讜专讛 转砖专驻讜谉 讘讗砖:



砖诪讜讗诇 专诪讬 讻转讬讘 驻住讬诇讬 讗诇讛讬讛诐 转砖专驻讜谉 讘讗砖 讜讻转讬讘 讜诇拽讞转 诇讱. 讛讗 讻讬爪讚 驻住诇讜 诇讗诇讜讛 转砖专驻讜谉 讘讗砖. 驻住诇讜 诪讗诇讜讛 讜诇拽讞转 诇讱.



注讘讜讚转 讻讜讻讘讬诐 砖诇 讬砖专讗诇 讗讬谞讛 讗住讜专讛 讗诇讗 注讚 砖转注讘讚. 讚讘专讬 专' 注拽讬讘讗 砖谞讗诪专 讗专讜专 讛讗讬砖 讗砖专 讬注砖讛 驻住诇 讜诪住讻' 讜讙讜' 讜砖诐 讘住转' 注讚 砖讬注砖讛 诇讛 讚讘专讬诐 砖讘住转专. 讜讛讬讗 注讘讜讚转讛.



讜诪谞讬谉 砖讟注讜谞讛 讙谞讬讝讛 砖谞讗' 讜诇讗 转讟注 诇讱 讗砖专讛 [讻诇 注抓] 讗爪诇 诪讝讘讞 讛' 讜讙讜' 诪讛 诪讝讘讞 讟注讜谉 讙谞讬讝讛 讗祝 讗砖专讛 讟注讜谞讛 讙谞讬讝讛. 讜专' 讬砖诪注讗诇 讛讗讬 拽专讗 诪讬讘注讬 诇讬讛 诇讻讚专讬砖 诇拽讬砖 讚讗诪专 讻诇 讛诪注诪讬讚 讚讬讬谉 诇讬砖专讗诇 砖讗讬谞讜 讛讙讜谉 讻讗讬诇讜 谞讟注 讗砖专讛 砖谞讗诪专 诇讗 转讟注 诇讱 讗砖专讛 讻诇 注抓 讜讙讜'.



讜住诪讬讱 诇讬讛 诇注讬诇 诪谉 讛注谞讬谉 砖讜驻讟讬诐 讜砖讜讟专讬诐 转转谉 诇讱 讜讙讜'.



讗诪专 专讘 讗砖讬 讜讘诪拽讜诐 转诇诪讬讚讬 讞讻诪讬诐 讻讗讬诇讜 谞讟注 讗爪诇 讛诪讝讘讞 砖谞讗诪专 讗爪诇 诪讝讘讞 讛' 讗诇讛讬讱 讗砖专 转注砖讛 诇讱:



讘注讬 专讘 讛诪谞讜谞讗 专讬转讱 讻诇讬 诇注讘讜讚转 讻讜讻讘讬诐. 驻讬专讜砖 专爪祝 讻诇讬 讘讻讜专 诇砖诐 注讘讜讚转 讻讜讻讘讬诐 诪讛讜. 讜讗诪专讬谞谉 诪讗讬 拽诪讘注讬讗 诇讬讛 讻诇讬诐 诪砖诪砖讬 注讘讜讚转 讻讜讻讘讬诐 谞讬谞讛讜. 讜讛讬讗 诇砖诐 注讘讜讚转 讻讜讻讘讬诐 讚注讜讘讚 讻讜讻讘讬诐 拽讗诪专. 讘讬谉 诇专' 讬砖诪注讗诇 讘讬谉 诇专' 注拽讬讘讗 讗讬谉 讗住讜专讬谉 讗诇讗 诪砖讬注讘讚. 讚讛讗 诇讗 讞诇拽讜 讗诇讗 讘注讘讜讚转 讻讜讻讘讬诐 注爪诪讛. 讜讗住讬拽谞讗 诇砖诐 注讘讜讚转 讻讜讻讘讬诐 讚讬砖专讗诇 讜讗诇讬讘讗 讚专' 讬砖诪注讗诇 讚讗诪专 注讘讜讚转 讻讜讻讘讬诐 讚讬砖专讗诇 讗住讜专讛 诪讬讚 诪讗讬 诪砖诪砖讬 注讘讜讚转 讻讜讻讘讬诐 讻讬 注讘讜讚转 讻讜讻讘讬诐 注爪诪讛 讚诪讜.



诪讛 讛讬讗 讗住讜专讛 诪讬讚 讗祝 诪砖诪砖讬讛 讗住讜专讬谉 诪讬讚 讗讬 诇讗. 讜讗诪专讬谞谉 讗诪讗讬 讘注讬 专讬转讱 讚讛讜讛 讻讘专 讻诇讬. 诇讬讘注讬 诪注砖讛 讘转讞诇讛. 讜驻专拽讬谞谉 讗讬谉 讛讻讬 谞诪讬. 讻诇讜诪专 注砖讛 讛讜讛 诇讬讛 诇诪讬讘注讗 诪讬讛讜 专讘 讛诪谞讜谞讗 诇讗 讘注讗 专讬转讱 讗诇讗 诪砖讜诐 讟讜诪讗讛 讬砖谞讛.



讚转谞谉 讻诇讬 诪转讻讜转 驻砖讜讟讬讛谉 讜诪拽讘诇讬讛谉 讟诪讗讬诐 谞砖讘专讜 讟讛专讜. 讞讝专 讜注砖讛 诪讛谉 讻诇讬诐 讞讝专讜 诇讟讜诪讗转谉 讛讬砖谞讛.



讜诪讬讘注讬讗 诇讬讛 讛讻讬 讛谞讬 诪讬诇讬 砖讞讜讝专讬谉 诇讟讜诪讗讛 讬砖谞讛 讘讟讜诪讗讛 讚讗讜专讬讬转讗 讗讘诇 讟讜诪讗讛 讚专讘谞谉 诇讗 讛讚专讗. 讜转讬讘注讬 诇讬讛 砖讗专 讟讜诪讗讜转 讚专讘谞谉 讜讗诪专讬谞谉 讞讚讗 诪讙讜 讞讚讗 拽诪讬讘注讬讗 诇讬讛 讟讜诪讗讛 讚专讘谞谉 讛讚专讗 讗讬 诇讗 讛讚专讗. 讗诐 转诪爪讗 诇讜诪专 诇讗 讛讚专讗 讟讜诪讗转 注讘讜讚转 讻讜讻讘讬诐 讻讬讜谉 讚讞诪讬专讗 讗讜拽诪讜讛 专讘谞谉 讗讚讗讜专讬讬转讗. 讗讜 讚诇诪讗 诇讗 砖谞讗. 转讬拽讜:



讘注讗 诪谞讬讛 专' 讬讜讞谞谉 诪专' 讬谞讗讬 转拽专讜讘转 注讘讜讚转 讻讜讻讘讬诐 砖诇 讗讜讻诇讬诐 诪讛讜. 驻讬' 讗诐 讬讞讝讜专 讜讬讘讟诇诐 讘讟诇讛 讟讜诪讗转谉 讗讬 诇讗.



讜转讬讘注讬 诇讬讛 讻诇讬诐. 讻诇讬诐 诇讗 诪讬讘注讬讗 诇讬讛 讻讬讜谉 讚讗讬转 诇讛讜 讟讛专讛 讘诪拽讜讛 讻讬 诪讘讟讬诇 诇讛讜 讘砖讘讜专讛 讟讜诪讗讛 谞诪讬 讘讟讬诇讛. 讻讬 拽讗 诪讬讘注讬讗 讗讜讻诇讬谉.



讜转讬讘注讬 诇讬讛 注讘讜讚转 讻讜讻讘讬诐 讙讜驻讛 注讘讜讚转 讻讜讻讘讬诐 诇讗 拽讗 诪讬讘注讬讗 诇讬讛 讚讻讬讜谉 讚讻讬 诪讘讟讬诇 诇讛 讘讟诇讛 讜诪讜转专转 讘讛谞讗讛 诪讚讗讬住讜专讛 讘讟诇讛. 讟讜诪讗转讛 谞诪讬 讘讟讬诇讛 讻讬 拽诪讬讘注讬讗 诇讬讛 转拽专讜讘转 注讘讜讚转 讻讜讻讘讬诐 砖诇 讗讜讻诇讬谉 讚讗讬转拽讜砖 诇诪转 讻讚讗诪专谉 讻讚专讘 讙讬讚诇 讚讗诪专 专讘 讙讬讚诇 诪谞讬谉 诇注讘讜讚转 讻讜讻讘讬诐 砖讗讬谞讛 讘讟讬诇讛 注讜诇诪讬转. 砖谞讗诪专 讜讬爪诪讚讜 诇讘注诇 驻注讜专. 诪讗讬 讻讬讜谉 讚讗讬住讜专讗 诇讗 讘讟讬诇 讟讜诪讗转讛 谞诪讬 诇讗 讘讟讬诇. 讗讜 讚诇诪讗 讗讬住讜专讛 讚讗讜专讬讬转讗 诇讗 讘讟诇讛 讗讘诇 讟讜诪讗讛 讚专讘谞谉 讘讟诇讛. 讗讜 诇讗 砖谞讗 讜注诇转讛 讘转讬拽讜:





专砖讘"讗

诪谞讬谉 诇注"讝 砖诇 讬砖专讗诇 砖讟注讜谞讛 讙谞讬讝讛. 驻讬专讜砖 砖讟注讜谞讛 讗讬讘讜讚 讚诇讬转 诇讛 讘讟讬诇讛 注讜诇诪讬转. 讜讙谞讬讝讛 砖诇讛 讛讬讬谞讜 讘讬诐 讛诪诇讞, 讗讜 砖讜讞拽讛 讜讝讜专拽讛 诇专讜讞 讻讚专讘讬 讬讜住讬 (诪讙, 讘). 讜讛拽砖讛 讛专讗讘"讚 讝"诇 诇讬转讬 诪讜讗砖专讬讛诐 转砖专驻讜谉 讘讗砖 (讚讘专讬诐 讬讘, 讙) 讜讗诪专讬谞谉 诇拽诪谉 (注讘讜讚讛 讝专讛 谞讙, 讘) 讚砖诇讜讞讬 讬砖专讗诇 谞讬谞讛讜, 讜转专抓 讚讗讬讻讗 诇诪讬诪专 讚讬诇诪讗 讛讜专讗转 砖注讛 讛讬转讛 讻讚讬 砖诇讗 讬讟注讜 讗讞专讬 注"讝 砖诇 讗诪讜专讬讬诐, 讻讬 诪爪讗讜 讗讜转讛 诪诇讗讛 注"讝 讜讗诐 诇讗 讬砖专驻诐 砖诪讗 讬注讘讚讜诐, 讗讘诇 讘注诇诪讗 讗讬驻砖专 讚注"讝 讚讬砖专讗诇 讬砖 诇讛 讘讟诇讛. 讜讛专诪讘"谉 谞"专 转专抓: 讚讗讬 诪谉 讜讗砖讬专讬讛诐 讛讜讛 讗诪讬谞讗 讚讙讜讬 讛注讜讘讚 注"讝 砖诇 讬砖专讗诇 讗讬谉 诇讛 讘讟诇讛, 诪砖讜诐 讚讬砖专讗诇 诇讗 注讘讚讛 砖讬讘讟诇谞讛, 讜讙讜讬 诇讗住专讛 讛讜讬 [砖诇讬讞] 诇讘讟诇讛 诇讗 讛讜讬 砖诇讬讞, 讗讘诇 讬砖专讗诇 讛注讜讘讚 拽讗 住诇拽讗 讚注转讬谉 讚讗讬转 诇讬讛 讘讟诇讛 讚讗讬讛讜 讗住专讛 讜讗讬讛讜 砖专讬 诇讛. 诇砖讜谉 讛专讘 讬"讗.



诪讗讬 诪砖诪砖讬谉 讚讬砖专讗诇 诪诪砖诪砖讬谉 讚谞讻专讬 讙诪专讬 讜讻讜'. 讻转讘 讛专诪讘"谉 讚诪住转驻拽 诇讬讛 诇注谞讬谉 讘讟讜诇谉 讛讬讻讗 讚谞注讘讚 讜讘讬讟诇谉, 讗讬 讙诪专讬谞谉 诪诪砖诪砖讬谉 讚谞讻专讬 讗讜 诇讗, 讚讚讬诇诪讗 讗祝 诪砖诪砖讬讛谉 讗讬谉 诇讛 讘讟讜诇 诇注讜诇诐, 讗诇讗 砖讚注转讜 谞讜讟讛 诇讗住讜专, 诪讚讗讬讘注讬讗 诇谉 诇拽诪谉 讘住诪讜讱 讙讘讬 讻诇讬诐 砖谞砖转诪砖讜 讘讛谉 讘讘讬转 讞谞讬讜 讗诇讬讘讗 讚诪讗谉 讚讗诪专 诇讗讜 讘讬转 注"讝 讛讜讗, 讜诇讗 讗讬讘注讬讗 诇讬讛 讗驻讬诇讜 诇诪讗谉 讚讗诪专 注"讝 讛讜讗, 讚讗讬 住诇拽讗 讚注转讱 讚诪砖诪砖讬 注"讝 砖诇 讬砖专讗诇 讬砖 诇讛谉 讘讟诇讛, 讗诪讗讬 诇讗 讗讬讘注讬讗 诇讬讛 诇诪"讚 谞诪讬 注"讝 讛讬讗 讜诇讗讞专 砖讘讟诇讜诐 讚驻拽注讗 诪谞讬讬讛讜 讗住讜专讬讬讛讜 讗讬 诪诪讗讬住 诇讙讘讜讛 讗讜 诇讗讜, 讗诇诪讗 砖诪注转 诪讬谞讛 讚讗讬谉 诇讛诐 讘讟诇讛, 讜诪砖诐 讛讻讬 诇讬讻讗 诇诪讘注讬 讗诇讗 诇诪"讚 诇讗讜 注"讝 讛讬讗, 讜诪讬讛讜 讙诐 讛专讘 注爪诪讜 讚讞讛 砖讗讬谉 讝讜 专讗讬讛 讻诇 讻讱 讚讗讬驻砖专 诇讜诪专 讚讞讚讗 诪谞讬讬讛讜 谞拽讟, 讜诪砖讜诐 讚讗砖讻讞 诪转谞讬转讬谉 讚转讗谞讬 讚诇讗讜 讘讬转 注"讝 讛讬讗. 讗讘诇 诪讚讘专讬 讛专讗讘"讚 讝"诇 谞专讗讛 讚住讘讬专讗 诇讬讛 讚讗讬谉 诇讛 讘讟诇讛 注讜诇诪讬转, 砖讻转讘 注诇讛 讚讛讛讬讗 讚讘讬转 讞讜谞讬讜 讚讗诇讬讘讗 讚诪"讚 注"讝 讛讬讗 讛专讬 讛谉 讗住讜专讬谉 讗驻讬诇讜 诇讛讚讬讜讟 讜讗讬谉 诇讛 讘讟诇讛 讻诇诇. [讜诪讻诇 诪拽讜诐] 讛讜讗 讝"诇 讗讜诪专 讚诪砖诪砖讬 注"讝 砖诇 讙讜讬 讚讛讬讗 讘讘讬转 讙讜讬 讜诪砖诪砖讬讛 讘讬讚 讬砖专讗诇 讜讘讟诇 讛讙讜讬 注"讝 砖讘讬讚讜  讗祝 注诇 驻讬 砖讛诪砖诪砖讬谉 讘讬讚 讬砖专讗诇 讛专讬 讛谉 讘讟诇讬诐 讗讙讘 注讘讜讚讛 讝专讛 砖讘讬讚 讙讜讬, 讜住诪讱 诇讚讘专 砖讗讬谉 诪砖诪砖讬 注"讝 讚讬砖专讗诇 讘讟诇讬谉 诇注讜诇诐, 砖讛专讬 讗诪专讛 转讜专讛: 讜谞转爪转诐 讗转 诪讝讘讞讜转诐 (讚讘专讬诐 讬讘, 讙), 讜诪讬谞讛 讚讗讬 讗讬驻砖专 注诇 讬讚讬 讘讬讟讜诇 讙讜讬, 讻讚讗诪专讬谞谉 诇拽诪谉 (注讘讜讚讛 讝专讛 谞讙, 讘) 讙讘讬 讜讗砖讬专讬讛诐 转砖专驻讜谉 讘讗砖 (砖诐) 讜讛诪讝讘讞 讛讜讗 砖诪拽专讬讘讬谉 注诇讬讜 [讜讛讜讬 诪砖诪砖讬谉, 讜讗讬谉 诪讜砖讬讘讬谉 注诇讬讜] 注"讝 砖讬讛讗 谞讗住专 诪砖讜诐 讙讚讜诇讬 注"讝 讻讘讬诪讜住, 讜讙诐 讗讬谉 住讘专讗 诇讜诪专 砖讬讛讜 [诪砖转讞讜讬谉] 诇注爪诪讜 砖诇 诪讝讘讞. 讗讘诇 诪讚讘专讬 专"讞 讝"诇 砖讻转讘 诇拽诪谉 (注讘讜讚讛 讝专讛 谞讚, 讗) 讙讘讬 谞住讱 诇讞诪讛 讘讬谉 拽专谞讬讛, 讜诪拽砖讬谞谉 讛讗讬 讘讬诪讜住 讘注诇诪讗 砖讜讬讜讛, 谞专讗讛 砖讗驻讬诇讜 诪砖诪砖讬 注"讝 讚讬砖专讗诇 讬砖 诇讛诐 讘讟诇讛, 砖讛讜讗 讝"诇 驻讬专砖 砖诐, 讛讗讬 讘讬诪讜住 讘注诇诪讗 砖讜讬讛, 讜讘讬诪讜住 讛讗 讗诪专 专讘讬 讬讜讞谞谉 讘讬诪讜住 砖谞驻讙诐 诪讜转专, 讜讗驻讬诇讜 讘讛诪转讜 (砖诇讗) 砖诇讜 诇讗 谞讗住专讛 讚讛讗 讗讬 讘注讬 驻讙讬诐 诇讛. 讜讗讬驻砖专 诇讛讘讬讗 专讗讬讛 诪讚讗诪专讬谞谉 讛讻讗, 讜专讘 讛诪谞讜谞讗 诪砖讜诐 讟讜诪讗讛 讬砖谞讛 拽讗 诪讬讘注讬讗 诇讬讛, 讚转谞谉 讻诇讬 诪转讻讜转 讜讻讜' 谞砖讘专讜 讟讛专讜, 讞讝专 讜注砖讗谉 讻诇讬诐 讞讝专讜 诇讟讜诪讗转谉 讬砖谞讛 讜讻讜' 讜讘注讬讬谉 讛讗 讗讜拽讬诪谞讗 诇讛 讘诪砖诪砖讬谉 讚讬砖专讗诇 讜讗诇讬讘讗 讚专' 讬砖诪注讗诇, 讗诇诪讗 讗驻讬诇讜 讘诪砖诪砖讬谉 讚讬砖专讗诇 讗诪专讬谞谉 砖讗诐 谞砖讘专讜 讟讛专讜 讚讬砖 诇讛谉 讘讟诇讛, 讗诇讗 讚讗讬讻讗 诇诪讬诪专 砖讗讬谉 讝讜 专讗讬讛 讻诇 讻讱, 讚讗讬讻讗 诇诪讬诪专 讚讛讻讬 拽讗诪专, 专讘 讛诪谞讜谞讗 诪砖讜诐 讟讜诪讗讛 讬砖谞讛 拽讗 诪讬讘注讬讗 诇讬讛 讜讘注"讝 讚讙讜讬 讚讬砖 诇讛 讘讟讜诇, 讚注讚 讛砖转讗 诪砖讜诐 讚诇讗 讛讜讛 住诇拽讗 讚注转讬谉 讚诪爪讬谞谉 诇讗讜拽讜诪讬 诇讘注讬讗 讚专讘 讛诪谞讜谞讗 讘注"讝 讚讙讜讬 讚讞拽讬谞谉 讜讗讜拽诪讬谞谉 诇讛 讘注"讝 讚讬砖专讗诇, 讗讘诇 讛砖转讗 讚讗砖讻讞谉 诇讛 诇讘注讬讗 讚专讘 讛诪谞讜谞讗 爪专讬讻讜转讗 讚注"讝 讚讙讜讬, 讛讚专讬谞谉 讜讗讜拽诪讬谞谉 诇讛 讘注"讝 讚讙讜讬.



讜转讬讘注讬 诇讬讛 讻诇讬诐. 诇驻讬 砖讬讟转讬谞讜 砖驻讬专砖谞讜 诇诪注诇讛 (谞讗, 讘, 住讜讚"讛 注诇讛 讘讬讚讬谞讜) 讚专讘讬 讬讜讞谞谉 诇讬转 诇讬讛 转拽专讜讘转 谞讗住专 讘讻诇讬诐 讜讗驻讬诇讜 讘讻诇讬诐 讛诪砖转讘专讬诐 讻讙讜谉 砖讘专 诪拽诇 诇驻谞讬讛, 爪专讬讻讬谉 讗谞讜 诇驻专砖 讘讻讗谉 讚诇讗讜 讘讻诇讬诐 砖诇 转拽专讜讘转 拽讗 诪讬讘注讬讗 诇讬讛 讗诇讗 讘诪砖诪砖讬谉 拽讗诪讗, 讜讻谉 驻讬专砖讛 讛专诪讘"谉 谞"专, 讜讘讚讬谉 讛讜讗 讚诇讬诪讗 诇讬讛 谞诪讬 讻讬讜谉 讚讗讬转 诇讬讛 诇讗讬住讜专讗 讘讟诇讛 讟讜诪讗转谉 谞诪讬 讘讟诇讛, 讗诇讗 砖讚专讱 讛转诇诪讜讚 诪讘讗专 讚讘专讬讜 诪注讟 诪注讟 诇讛讙讚讬诇 转讜专讛. 讜讛专讗讘"讚 讝"诇 诪驻专砖 诇讛 讘转拽专讜讘转, 谞专讗讛 讚住讘讬专讗 诇讬讛 讚专讘讬 讬讜讞谞谉 讻注讬谉 讝讘讬讞讛 谞诪讬 讗讬转 诇讬讛, 讜讛讻讗 讘讻诇讬诐 讛诪砖转讘专讬诐 拽讗诪讗 讚讜诪讬讗 讚讗讜讻诇讬谉 讛诪砖转讘专讬诐, 讜讻讙讜谉 砖讛转讬讻谉 诪转讞诇讛 诇讻讱, 讜讗讬 谞诪讬 讘讻诇讬诐 砖砖讘专 诇驻谞讬讛 讻讙讜谉 砖砖讘专 诪拽诇 诇驻谞讬讛, 讜讗谞讜 讻讘专 讻转讘谞讜 诇诪注诇讛 (砖诐) 讚专' 讬讜讞谞谉 诇讬转 诇讬讛 讻注讬谉 讝讘讬讞讛 讜讻注讬谉 驻谞讬诐 诪诪砖 讘注讬.





专讬讟讘"讗

讜讗讬诪讗 讚讬砖专讗诇 讻诇诇 讻诇诇 诇讗. 驻讬专讜砖 诇驻讬 砖讬砖专讗诇 讗讬谞讜 讘讜讟讞 讘讛 诇注讜诇诐:



讜讗讬诪讗 讻讚谞讻专讬. 驻讬专讜砖 讚讗祝 注诇 讙讘 讚注讘讜讚讛 讝专讛 讚讬砖专讗诇 讞诪讬专讗 诇注谞讬谉 讙谞讬讝讛 讛谞讬 诪讬诇讬 诇讗讞专 砖注讘讚讛 讚讗讘讬讚 讘讛 讟驻讬 诪谞讻专讬 讻讚讗诪专讬谞谉 诇注谞讬谉 讛讛讜诇讱 诇转专驻讜转 讗讘诇 讻诇 讝诪谉 砖诇讗 注讘讚讛 诇讗 讞诪讬专 诪谞讻专讬 讗讚专讘讗 注讘讬讚 讚诪诪诇讬讱 讟驻讬.



讚讘专 讛诪讘讬讗 诇讬讚讬 转讜注讘讛. 驻讬专讜砖 讻砖讬注讘讚谞讛 讜讛讬讬谞讜 讚诇讗 讻转讬讘 拽专讗 讗砖专 讬注砖讛 转讜注讘转 讛壮 驻住诇 讜诪住讻讛 讚讛讜讛 诪砖诪注 讚诪砖注转 注砖讬讛 讛讜讗 转讜注讘转 讛'.



诪谞讬谉 诇注讘讜讚讛 讝专讛 砖诇 讬砖专讗诇 砖讟注讜谞讛 讙谞讬讝讛 讻讜壮. 讜讗诐 转讗诪专 讜转讬驻讜拽 诇讬 诪讚讻转讬讘 讜讗砖专讬讛诐 转砖专驻讜谉 讘讗砖 讚驻专讬砖谞讗 诇拽诪谉 讟注诪讗 诪砖讜诐 讚讗诪讜专讬讬诐 砖诇讜讞讬 讚讬砖专讗诇 讘讬谞讛讜 讚讘注砖讬转 讛注讙诇 讗讜 讬砖专讗诇 诇讗诇讜讛讜转 讛专讘讛 转讬专抓 讛专状讗讘讚 讝状诇 讚讚讬诇诪讗 讛讛讬讗 讛讜专讗转 砖注讛 讛讬转讛 诇驻讬 砖讛讬转讛 讛讗专抓 诪诇讗讛 讙讬诇讜诇讬诐 讜砖诪讗 讬讟注讜 讗讞专讬讛诐 讜专讘讬谞讜 讛专状诪讘谉 讝状诇 转讬专抓 讚砖讗谞讬 讛转诐 讚诇讬讻讗 诪讗谉 讚诪讘讟诇 诇讛 讚讗讬诇讜 讙讜讬诐 讚驻诇讞讜讛 诇讗 讛讜讛 讚讬讚讛讜 讜讬砖专讗诇 讚讛讜讛 讚讬讚讛讜 诇讗 驻诇讞讜讛 诪诪砖 讜讗讬诇讜 诇讙讜讬诐 诇诪讬住专 注砖讗讜讛讜 砖诇讜讞讬诐 讜诇讗 诇讛转讬专诐 诇讛讻讬 讗爪讟专讬讱 拽专讗 讚讗驻讬诇讜 驻诇讞讛 讬砖专讗诇 诪诪砖 讜专讜爪壮 讘讘讬讟讜诇壮 讗讬谉 诇讛 讘讟诇讛 注讜诇诪讬转 讜讝讛 讟注诐 谞讻讜谉 讜讙谞讬讝讛 讚讗诪专讬谞谉 讘讛讗讬 注谞讬谞讛 诇讜诪专 砖讟注讜谞讛 讘讗讘讜讚 诇驻讬 砖讗住讜专讛 讘讛谞讗讛 讜讗讬谉 诇讛 讘讟讜诇 诇注讜诇诐 讜讙谞讬讝讛 砖诇讛 讛讬讬谞讜 砖砖讜讞拽 讜讝讜专讛 诇专讜讞 讻专讘讬 讬讜住讬 讗讜 诪讟讬诇 诇讬诐 讻专讘谞谉 讜讗讬谉 讝讛 讻讙谞讬讝转 诪讝讘讞 讛讗诪讜专 讘住诪讜讱 讚讛讬讬谞讜 讙谞讬讝讛 诪诪砖 讜诇砖讜谉 诪砖讜转祝 讛讜讗.



讗祝 讗砖讬专讛 讟注讜谞讛 讙谞讬讝讛 诪砖诪注 讚住转诪讗 拽讗诪专 讘讻诇 住转诐 讗砖专讛 讘讬谉 砖讛讬讗 注讘讜讚讛 讝专讛 讗讜 诪砖诪砖讬讛 讜诇诪讚谞讜 诪讻讗谉 砖讗祝 诪砖诪砖讬 注讘讜讚讛 讝专讛 砖诇 讬砖专讗诇 讗讬谉 诇讛诐 讘讟诇讛 注讜诇诪讬转 讻注讘讜讚讛 讝专讛 注爪诪讛 讜讛讜讗 讝状诇 谞转谉 住诪讱 诇讚讘专 诪讚讻转讬讘 讜谞转爪转诐 讗转 诪讝讘讞讜转诐 讻讜壮 讜讛谞讛讜 诪砖诪砖讬 注讘讜讚讛 讝专讛 谞讬谞讛讜 诪住转诪讗 讜讗诪专 专讞诪谞讗 讜讗讘讚转诐 诪砖讜诐 讚讛讜讜 砖诇讜讞讬 讚讬砖专讗诇 讻讚诇拽诪谉 讜砖诇讗 讻讚讘专讬 专状讞 讝状诇 砖讛讜讗 住讜讘专 讚诪砖诪砖讬 注讘讜讚讛 讝专讛 砖诇 讬砖专讗诇 讘讟讜诇 讬砖 诇讛诐 讻讚讘注讬谞谉 诇诪讬诪专 拽诪谉 讜讻谉 讛住讻讬诐 诇讗住讜专 讛专状诪讘谉 讝状诇 讜讻转讘 讛专状讗讘讚 讝状诇 讚讙讜讬 砖讘讟诇 注讘讜讚讛 讝专讛 砖诇讜 讘讬讟诇 诪砖诪砖讬讛 讗祝 注诇 驻讬 砖讛诐 讘专砖讜转 讬砖专讗诇 讜谞专讗讬谉 讚讘专讬诐 讘砖诇讗 讛讬讛 诇讬砖专讗诇 讝讛 讝讻讬讛 讘讛诐 拽讜讚诐 讘讬讟讜诇诐.



讻诇 讛诪注诪讬讚 讚讬讬谉 砖讗讬谞讜 讛讙讜谉 讻讜'. 驻讬专讜砖 砖讻砖诐 砖讗讬谉 砖讻讬谞讛 砖讜专讛 讘诪拽讜诐 注讘讜讚讛 讝专讛 讻讱 讗讬谉 讗诇讛讬诐 谞爪讘 讘注讚转 讚讬讬谉 砖讗讬谞讜 讛讙讜谉.



讜讘诪拽讜诐 转诇诪讬讚讬 讞讻诪讬诐 讻讜'. 驻讬专讜砖 讚讻砖诐 砖诪讝讘讞 诪讻驻专 诪讞讘讘 讜诪讝讬讞 讻讚讗讬转讗 讘驻状拽 讚讻转讜讘讜转 讻讱 转诇诪讬讚讬 讞讻诪讬诐 讜专讘 讛诪谞讜谞讗 讟讜诪讗讛 讬砖谞讛 拽讗 诪讘注讬讗 诇讬讛 讻讜壮 驻讬专讜砖 讚专转讱 讻诇讬 诇注讘讜讚讛 讝专讛 讚讗诪专讬谞谉 诇讗 砖注砖讗讜 注转讛 诇注讘讜讚讛 讝专讛 讚讗诐 讻谉 诇讬诪讗 注砖讛 讗诇讗 砖讛讬讛 拽讜讚诐 诇讻谉 诪砖诪砖 注讘讜讚讛 讝专讛 讜谞砖讘专 讜谞转讘讟诇 讜讻砖诐 砖谞住转诇拽 讗讬住讜专讜 讘讟诇讛 讟讜诪讗转讜 讜注讻砖讬讜 讞讝专 讜专转讻讜 诇注讘讜讚讛 讝专讛 诪讬 讛讚专讗 诇讬讛 讟讜诪讗转讜 讬砖谞讛 讗讜 诇讗 讜诇驻讬 诪讛 砖讻转讘谞讜 诇注讬诇 诇讚注壮 讛专状讗讘讚 讝状诇 讜讛专状诪讘谉 讝状诇 讜讚注转讬谞讜 讚诪砖诪砖讬 注讘讜讚讛 讝专讛 砖诇 讬砖专讗诇 讗讬谉 诇讛诐 讘讬讟讜诇 讛讗讬 讘注讬讗 讚专讘 讛诪谞讜谞讗 诇讗 讗转讗 讗诇讗 讘诪砖诪砖讬 注讘讜讚讛 讝专讛 讚讙讜讬 讚讗诇讜 讘注讘讜讚讛 讝专讛 砖诇 讬砖专讗诇 讻讬讜谉 砖讗讬谉 诇讛 讘讟诇讛 讗祝 讻砖谞砖讘专 讻砖诐 砖诇讗 讘讟诇 讗讬住讜专讜 诇讗 讘讟诇讛 讟讜诪讗转讜 讜诪讗讬 讟讜诪讗讛 讬砖谞讛 砖讬讬讱 讘讛 讗诇讗 讜讚讗讬 讻讚讗诪专谉 讜讗祝 注诇 讙讘 讚诇注讬诇 讛讜讛 诪讜拽诪讬谞谉 讚专讘 讛诪谞讜谞讗 讘诪砖诪砖讬 注讘讜讚讛 讝专讛 砖诇 讬砖专讗诇 讛转诐 讛讜讗 诪注讬拽专讗 讚住状讚 讚专转讱 讛讬讬谞讜 注砖讛 讜讻讬讜谉 讚诇讗 住讙讬讗 诇谉 诇讗讜拽诪讛 讘注讘讜讚讛 讝专讛 砖诇 谞讻专讬 讚讞拽讬谞谉 讜诪讜拽诪讬谞谉 诇讛 讘砖诇 讬砖专讗诇 讗讘诇 讻讬 讛讚专讬谞谉 诇拽讜砖讟讗 讚诪讬诇转讗 讚讟讜诪讗讛 讬砖谞讛 诪讘注讬讗 诇讬讛 诇讬转 诇谉 讗诇讗 诇讗讜拽诪讛 讻驻砖讜讟讛 讘砖诇 讙讜讬 讚讛讬讬谞讜 住转诪讗 讚讻诇讛讜 诪转谞讬转讗 讜讻讜诇讛讜 诪讬诪专讬 讚讻讜诇讬讛 驻专拽讬谉 讚讜拽 讜转砖讻讞 诪注转讛 讗讬谉 诪讻讗谉 专讗讬讛 诇讚讘专讬 专讘讬谞讜 讞谞谞讗诇 讝状诇 讻诇诇.



讟讜诪讗讛 讚专讘谞谉 诪讬 讛讚专讗. 讛拽砖讜 讻转讜住壮 讚讛讗 讻诇讬 讝讻讜讻讬转 诪砖讜诐 讚讟讜诪讗转谉 讚专讘谞谉 讗诪专讬谞谉 讘驻状拽 讚砖讘转 诇讛讚讬讗 讚诇讬转 诇讛讜 讟讜诪讗讛 讬砖谞讛 讜讗诇讜 讛讻讗 诪讘注讬讗 诇谉 讜转讬壮 讚砖讗谞讬 讻诇讬 讝讻讜讻讬转 讚诇讬转 诇讛讜 砖讜诐 讟讜诪讗讛 讚讗讜专讬转讗 诪讛 砖讗讬谉 讻谉 讘讻诇讬 讝讛 砖诇 诪转讻转 砖讬砖 诇讜 讘注诇诪讗 讟讜诪讗壮 讚讗讜专讬转讗 诪砖讜诐 讞讜诪专讗 讚注讘讜讚讛 讝专讛 诪讬 砖讜讬讜讛 专讘谞谉 讻讚讗讜专讬转讗 驻讬壮 讜讗祝 注诇 讙讘 讚诇讗 讞讝专 讜谞砖转诪砖 讘讜 诇注讘讜讚讛 讝专讛 讛讚专讗 诇讬讛 讟讜诪讗讛 讬砖谞讛 讜讗讬诇讜 讘砖讞讜专 讜谞砖转诪砖 讛专讬 讬砖 诇讜 讟讜诪讗壮 讞讚砖讛 诪驻谞讬 砖讞讝专 讜谞讗住专 讜砖诪注讬谞谉 诪讬谞讛 讚讻砖讞讝专 讜专转讻讜 诇注讘讜讚讛 讝专讛 诇讗 讛讚专 诇讬讛 讗讬住讜专讛 注讚 砖讬砖转诪砖 讘讜 诇注讘讜讚壮 讝专讛 讻砖讗专 诪砖诪砖讬谉 砖讗讬谞谉 讗住讜专讬谉 注讚 砖讬注讘讚讜 讚讗讬 诇讗 驻砖讬讟讗 讚讻讬讜谉 讚讗住讜专讬讛 讛讚专 讟讜诪讗转讜 讛讚专讗 讗诇讗 讜讚讗讬 讻讚讗诪专谉.



讘注讗 诪讬谞讬讛 专讘讬 讬讜讞谞谉 诪专讘讬 讬谞讗讬 转拽专讜讘转 注讘讜讚讛 讝专讛 砖诇 讗讜讘诇讬谉 诪讛讜. 驻专状砖讬 讝状诇 诪讬 住诇拽讗 讟讜诪讗讛 诪讬谞讬讬讛讜 注诇 讬讚讬 讘讬讟讜诇 讗讜 诇讗 讜讗诪专讬谞谉 讜转讬讘注讬 诇讬讛 讻诇讬诐 讛专状讗讘讚 讝状诇 驻讬专砖讛 讘讻诇讬诐 砖诇 转拽专讜讘转 讻讙讜谉 砖砖讘专 诪拽诇 诇驻谞讬讛 讜诇讗 谞讛讬专讗 讚讛讛讬讗 住讘专讛 讚专讘 讛讬讗 讗讘诇 专讘讬 讬讜讞谞谉 讻注讬谉 驻谞讬诐 诪诪砖 讘注讬 讻讚驻专讬砖谞讗 诇注讬诇 诇讻谉 驻讬专砖 讛专状诪讘谉 讝状诇 讚讛讻讬 驻讬专讜砖讜 讜转讘注讬 诇讬讛 讻诇讬诐 砖诇 诪砖诪砖讬 注状讝 讛谞讗住专讬诐 讜讘讚讬谉 讛讜讗 讚讬讻讬诇 诇诪讬诪专 诇讬讛 讚讛转诐 诇讗 诪讘注讬讗 诇讬讛 讚讻讬讜谉 讚讗诪专讬 讗转诐 讘讟诇 讟讜诪讗转诐 谞诪讬 讘讟诇讛 讗诇讗 砖讚专讱 讛转诇诪讜讚 诇讘讗专 讚讘专讬讜 诪注讟 诪注讟 诇讛讙讚讬诇 转讜专讛.





讛诪讗讬专讬

讗注"驻 砖注"讝 砖诇 讬砖专讗诇 讗讬谞讛 讗住讜专讛 注讚 砖转注讘讚 诪砖注砖讗讛 诇讜拽讛 注诇 注砖讬讬转讛 讻诪讜 砖讛转讘讗专 讜讗驻讬诇讜 注砖讗讛 诇讙讜讬 砖讛讬讗 讗住讜专讛 诪讬讚 诪"诪 讛转讘讗专 讘驻专拽 专讗砖讜谉 砖砖讻专讜 诪讜转专 诪驻谞讬 砖讗讬谞讛 谞讗住专转 注讚 砖转讙诪专 讜诪讻讜砖 讗讞专讜谉 砖讘讜 谞讙诪专讛 讗讬谉 讘讜 砖讜讛 驻专讜讟讛 讜注"讝 砖诇 讬砖专讗诇 诪砖谞注讘讚讛 诪讬讛讗 讗住讜专讛 讘讛谞讗讛 讜讗讬谉 诇讛 讘讟讜诇 讜讛讬诇讻讱 讟注讜谞讛 讙谞讬讝讛 讜讙谞讬讝讛 讝讜 讘诪拽讜诐 砖诇讗 转诪爪讗 诇注讜诇诐 讻讙讜谉 讬诐 讛诪诇讞 讗讜 砖讞讬拽讛 讜讝专讬讬讛 诇专讜讞 讗讜 砖专讬驻讛 讜驻讝讜专 讛讗驻专:



讛诪讝讘讞 砖讘诪拽讚砖 砖谞讬转抓 讗讜 砖谞驻讙诪讜 讗讘谞讬讜 讗住讜专 讘讛谞讗讛 讜讗讬谉 诇讛诐 驻讚讬讜谉 讗诇讗 砖讟注讜谞讬谉 讙谞讬讝讛:



讻诇 讛诪注诪讬讚 诇讬砖专讗诇 讚讬讬谉 砖讗讬谞讜 讛讙讜谉 注讜讘专 讘诇讗讜 砖谞讗诪专 诇讗 转讻讬专讜 驻谞讬诐 讘诪砖驻讟 讜讛转讘讗专 讘诪拽讜诪讜 砖讝讛 讛驻住讜拽 谞讗诪专 注诇 讛诪诪谞讛 讚讬讬谉 砖讗讬谞讜 讛讙讜谉 诪驻谞讬 注砖专讜 讗讜 诪爪讚 讗讛讘转讜 讗讜 拽讜专讘转讜 讜讻诇 讛诪注诪讬讚 讚讬讬谉 砖讗讬谞讜 讛讙讜谉 讻讗诇讜 谞讟注 讗砖专讛 讜讗诐 讛讬讛 砖诐 转诇诪讬讚 讞讻诐 讛专讗讜讬 诇讻讱 讜诪谞讜 讗转 讝讛 砖讗讬谞讜 专讗讜讬 讛专讬 讛讜讗 讻讗诇讜 谞讟注 讗砖专讛 讗爪诇 讛诪讝讘讞:



讻诇讬 诪转讻讜转 讘讬谉 驻砖讜讟讬讛谉 讘讬谉 诪拽讘诇讬讛谉 诪拽讘诇讬谉 讟讜诪讗讛 讜讗诐 谞砖讘专讜 讻砖讬注讜专 讛诪驻讜专砖 讘诪拽讜诪讜 讟讛专讜 讞讝专 讜专讬转讻谉 专"诇 砖讛拽讬砖 讘讛诐 讘拽讜专谞住 注讚 砖谞转驻砖讟 讜谞注砖讜 讻诇讬诐 讻砖讛讬讜 讞讝专讜 诇讟讜诪讗转谉 讬砖谞讛 讜诇讗 诪谉 讛讚讬谉 讗诇讗 诪讙讝专讛 砖诪讗 讬讗诪专讜 讛讜讗讬诇 讜讟讘讬诇讛 诪讟讛专转 讻砖讘讬专讛 诪讛 谞砖讘专 砖讗注"驻 砖讞讝专 讜转拽谞讜 讟讛讜专 讘讬讜诪讜 讗祝 讟讘讬诇讛 诪讻讬讜谉 砖谞讟讘诇 讟讛讜专 诪讬讚 讜讗讬谉 爪专讬讱 讛注专讘 讛砖诪砖 讜诪转讜讱 讞砖砖讗 讝讜 讙讝专讜 砖讬讞讝专讜 诇讟讜诪讗转谉 讛谉 砖谞讟诪讗 讘讟讜诪讗转 诪转 讛谉 讘砖讗专 讗讘讜转 讛讟诪讗讜转 讜诪"诪 讗诐 谞讟诪讗 讘讟讜诪讗转 住讜驻专讬诐 讻讙讜谉 砖谞讟诪讗 讘诪砖拽讬谉 砖诪谉 讛转讜专讛 讗讬谉 讻诇讬 诪讬讟诪讗 讘讛诐 讗诇讗 砖讞讻诪讬诐 讙讝专讜 诪讙讝专转 诪砖拽讛 讝讘 讜讝讘讛 诇讗 讞讝专讜 诇讟讜诪讗转谉 谞讟诪讗 讘讟讜诪讗转 注"讝 讻讙讜谉 砖讛讬讛 讻诇讬 讝讛 诪诪砖诪砖讬 注"讝 讜讻讘专 讬讚注转 砖注"讝 诪讟诪讗讛 讛讬讗 讜诪砖诪砖讬讛 讜转拽专讜讘转 砖诇讛 讜讬讬谉 砖谞转谞住讱 诇讛 讜讻诇谉 诪讚讘专讬 住讜驻专讬诐 讜讗注"驻 砖讟诪讗转讛 诪讚讘专讬 住讜驻专讬诐 讛讚讘专 讘住驻拽 讘讛 讗诐 讞讝专讜 诇讟讜诪讗转谉 讗诐 诇讗讜 砖诪讗 诪转讜讱 讞讜诪专转讛 讛注诪讬讚讜讛 注诇 讚讬谉 讟讜诪讗转 讛转讜专讛:



注"讝 砖诇 讙讜讬诐 讜诪砖诪砖讬讛 讻讘专 讘讗专谞讜 砖讗诐 谞转讘讟诇讜 讛讜转专讜 讜诪讗讞专 砖讛讜转专讜 讗讬谉 住驻拽 砖驻专讞讛 讟讜诪讗转诐 讜诇讗 注讜讚 讗祝 讻诇讬 砖谞注砖讛 转拽专讜讘转 诇注"讝 讜讻讙讜谉 讻诇讬 讛诪砖转讘专 砖讛讜讗 讻注讬谉 讝讘讬讞讛 讜谞讗住专 诪讚讬谉 转拽专讜讘转 诇砖讬讟转谞讜 讻诪讜 砖讘讗专谞讜 诇诪注诇讛 讗注"驻 砖讗讬谉 讘讟讜诇 诇转拽专讜讘转 诪"诪 讗诐 谞转讘讟诇 驻专讞讛 讟讜诪讗转讜 讗注"驻 砖诇讗 谞驻拽注 讗讬住讜专讜 讛讜讗讬诇 讜讬砖 诇讛诐 讟讛专讛 讘诪拽讜讛 讘讟讜诇谉 讛讜讗 讛讜讗 诪拽讜讛 砖诇讛诐 讜诪"诪 转拽专讜讘转 砖诇 讗讜讻诇讬谉 讛讜讗讬诇 讜讗讬谉 诇讛诐 讟讛专讛 讘诪拽讜讛 讛讚讘专 讘住驻拽 讗诐 讟讛专讜 讘讘讟讜诇 讛讜讗讬诇 讜诇讗 谞驻拽注 讗讬住讜专谉:



讘诪拽讜诐 讗讞专 讛转讘讗专 注诇 讟讜诪讗转 注"讝 砖讗注"驻 砖讛讬讗 讞诪讜专讛 诇讗 讚谞讜 讘讛 讗诇讗 讻拽讜诇讬 讗讘讜转 讛讟诪讗讜转 讻讬爪讚 讛专讬 讛讬讗 讻砖专抓 砖讗讬谞讛 诪讟诪讗讛 讘诪砖讗 讗诇讗 讗讚诐 讜讻诇讬诐 讘诪讙注 讜讻诇讬 讞专砖 讘讗讜讬专 讛专讬 讛讬讗 讻诪转 砖讗讬谞讛 诪讟诪讗讛 讗诇讗 讘讻讝讬转 讗讘诇 讗诐 讛讬转讛 讛爪讜专讛 驻讞讜转讛 诪讻讝讬转 讟讛讜专讛 讛专讬 讛讬讗 讻谞讚讛 砖讗讬谞讛 诪讟诪讗讛 诇讗讬讘专讬诐 专"诇 砖讗诐 讞转讱 讗讘专 诪诪谞讛 讗祝 砖诇讗 讘转讜专转 讘讟讜诇 讟讛讜专 讜讗驻讬诇讜 讛讬转讛 砖诇 讞诇讬讜转 讜谞转驻专拽讛 讗注"驻 砖讛讚讬讜讟 讬讻讜诇 诇讛讞讝讬专讛 讟讛讜专讛 讜诪"诪 讘诪砖诪砖讬讛 讗驻讬诇讜 讞转讱 诪讛诐 讞转讻讛 诪讟诪讗 讜讘诇讘讚 讘讻讝讬转 讜讝讜 讞讜诪专讗 讘诪砖诪砖讬讛 讬讜转专 诪诪谞讛 讜讘讬转 砖诇 注"讝 讗讘谞讬讜 讜注爪讬讜 讜注驻专讜 诪讟诪讗 讘诪讙注 讻诪砖诪砖讬讛:



讛讻谞讬住 专讗砖讜 讜专讜讘讜 讘讘讬转 注"讝 讛专讬 讛讜讗 讻谞讜讙注 讘讛 讜讛专讬 讛讜讗 专讗砖讜谉 讜讻谉 讻诇讬 讞专砖 砖讛讻谞讬住 讗讜讬专讜 诇转讜讻讛 讜讻谉 住驻住诇讬诐 讜拽转讚专讗讜转 砖讛讻谞讬住 专讜讘诐 诇砖诐 讜讟讜诪讗转 讛讬讬谉 砖谞转谞住讱 诇砖诐 讻讘专 讘讬讗专谞讜讛 讘驻专拽 砖谞讬:





转讜住驻讜转 专讬"讚 (诪讛讚讜专讛 转谞讬谞讗)

诪砖讜诐 讟讜诪讗讛 讬砖谞讛 拽诪讘注讬' 诇讬' 驻讬' 讗讘诇 注砖讛 讻诇讬 诇注"讝 诇讗 讗讬爪讟专讬讱 诇诪讘注讬' 讚讜讚讗讬 讗讬谞讛 讗住讜专讛 注讚 砖讬注讘讚 讚注"讝 讚讬砖专讗诇 讚讜拽讗 讗砖讻讞谉 诪拽专讗 讚讗住讜专讛 诪讬讚 讜诇讗 诪砖诪砖讬' 讜转讜 讛讗 注"讝 讚谞讻专讬 讗诇讬讘讗 讚专"注 讚讗住讜专讛 诪讬讚 讜诪砖诪砖讬' 注讚 砖讬注讘讚讜:





转拽专讜讘转 注"讝 砖诇 讗讜讻诇讬谉 诪讛讜 驻讬' 讘讬讟讜诇 讛讗讜讻诇讬谉 讛讬讗 讻讙讜谉 砖讛讬' 驻专讻讬诇讬 注谞讘讬诐 讜注讟专讜转 砖讘诇讬诐 讗讜 讗讬爪讟专讜讘讬诇讬谉 讜讘谞讜转 砖讜讞 讘驻讟讜讟专讜转讬讛谉 诇驻谞讬 注"讝 砖讛讜拽专讘讜 诇讛 讜讛讬讜 注讜诪讚讬谉 诇驻谞讬' 诇讻讘讜讚 讜砖讬讘专谉 讜讘讟讜诇 讛讻诇讬诐 讛讜讗 砖驻讜讙诪谉 拽爪转 讜讘讬讟诇诐 诪讗讬住讜专谉 讻讚转谞谉 讙讘讬 注"讝 讚讘讚讘专 诪讜注讟 讛讜讬 讘讟讬讜诇 讗讘诇 诇讗 转讞砖讘 砖讘讬专讛 诇讟讛专谉 诪砖讜诐 砖讘讬专讛 讻讚转谞谉 谞砖讘专讜 讟讛专讜 注讚 砖讬砖讘专诐 讻"讻 讚诇讗 讞讝讬 诇诪诇讗讻转诐 讗"谞 讘讬讟讜诇 讝讛 讛讜讗 讻讙讜谉 砖讘讬讟诇 注"讝 讜谞转讘讟诇讜 诪砖诪讬' 讜转专讘讜转讛 注诪讛 讻讚转谞谉 讘讬讟诇 注"讝 讘讬讟诇 诪砖诪砖讬'.





转讜住驻讜转 专讬"讚 (诪讛讚讜专讛 转诇讬转讗讛)

驻讬住拽讗 注"讝 砖诇 谞讻专讬 讗住讜专讛 诪讬讚 讗诇讗 专讘 讛诪谞讜谞' 诪砖讜诐 讟讜诪讗讛 讬砖谞讛 拽诪讘注讬讗 诇讬'' 讻讱 讻转讜讘 讘诪拽爪转 住驻专讬诐 讜讘专讜讘 住驻专讬诐 诪爪讗转讬 讻转讜讘 讗讛"谞 讜专讘 讛诪谞讜谞讗 讟讜诪讗讛 讬砖谞讛 拽诪讘注讬讗 诇讬讛 讜诇"讙 诇讬' 讻诇诇 讜讟注讜转 讛讜讗 讛讗讬 讗讬谉 讛"谞 讜讻转讘 讛诪讜专讛 讜拽诪讘注讬讗 诇讬' 讻诇讬诐 砖谞砖转诪砖讜 诇注"讝 讜砖讬讘专讜 讻讚讬 诇讟讛专讜 讜专讬转讻讜 诇注"讝 讜注讚讬讬谉 诇讗 谞砖转诪砖讜 讘讜 讜讗讬谞讜 谞专讗讛 诇讬 讚诪讛 爪讜专讱 诇讜诪专 讜专讬转讻讜 诇注"讝 讗驻讬诇讜 专讬转讻讜 谞诪讬 诇爪讜专讻讜 讞讜讝专 诇讟讜诪讗讛 讬砖谞讛 讗诇讗 讛讻讬 讘注讬谞讬谉 讛砖转讗 诇驻专讜砖讬 诪讬诇转讬' 专讬转讱 讻诇讬 砖诇 注"讝 讜讗注"驻 砖专讬转讻讜 诇注爪诪讜 拽诪讘注讬讗 诇讬讛 砖讗注"驻 砖讗讬住讜专讜 诇讗 讬讞讝讜专 注诇讬讜 讗注"驻 砖讬专转讻谞讜 诇爪讜专讱 注"讝 注讚 砖讬砖转诪砖 讘讜 讟讜诪讗转讜 讞讜讝专转 注诇讬讜:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 转谞讛讜 注谞讬谉 讻讜' 讚讚讘专讬 拽讘诇讛 讛谉 讻讜' 注讻"诇 专"诇 讛讗讬 拽专讗 讜讬讗讻诇讜 诪讝讘讞讬 诪转讬诐 讘住驻专 转讛诇讬诐 讛讜讗:





诪讛专"诐

专砖"讬 讚"讛 讞讝专讜 诇讟讜诪讗转谉 讬砖谞讛 讜讻讜' 砖讘专谉 讻讚讬 诇讟讛专谉 讜讞讝专 讜专讬转讻谉 诇注讘讜讚转 讻讜讻讘讬诐 讜讻讜'. 讛讗 讚讻转讘 专砖"讬 讜讞讝专 讜专讬转讻谉 诇注讘讜讚转 讻讜讻讘讬诐 讜诇讗 讻转讘 讜讞讝专 讜专讬转讻谉 住转诪讗 诪砖讜诐 讚诇砖讜谉 讛讘注讬讗 讛讜讗 专讬转讱 讻诇讬 诇注讘讜讚转 讻讜讻讘讬诐 讜讻"转 讜讛讻诇 讟注诪讗 诪讗讬 诇诪讛 讗爪讟专讬讱 专讬转讜讱 诇砖诐 注讘讜讚转 讻讜讻讘讬诐 讜诇讗 讗诪专讬谞谉 诪住转诪讗 讻砖讞讝专 讛讻诇讬 诇讛讬讜转 砖诇诐 讞讜讝专 诇讟讜诪讗转讜 讛讬砖谞讛 讻诪讜 讘砖讗专 讟讜诪讗讜转 讚讻砖讞讜讝专 讜注砖讗讜 讻诇讬 讞讜讝专转 讛讟讜诪讗讛 诪诪讬诇讗 诪注爪诪讛 讚砖讗谞讬 讛转诐 讚讘砖讘讬专转 讛讻诇讬 诪注爪诪讜 谞转讘讟诇 诪诪谞讜 讛讟讜诪讗讛 诇讻讱 讞讜讝专转 讛讟讜诪讗讛 诪诪讬诇讗 讻砖讞讜讝专 讜注砖讗讜 讻诇讬 讗讘诇 讛讻讗 诇讗 诪转讘讟诇 讟讜诪讗转 讛注讘讜讚转 讻讜讻讘讬诐 诪谉 讛讻诇讬 讗诇讗 讻砖砖讜讘专讜 讻讚讬 诇讘讟诇讜 诪注讘讜讚转 讻讜讻讘讬诐 讜诇讟讛专讜 讜讗"讻 讘诪讛 转讞讝讜专 讟讜诪讗转 注讘讜讚转 讻讜讻讘讬诐 注诇 讛讻诇讬 讻砖讞讝专 讜专讬转讻讜 讚讛讗 讻讘专 谞转讘讟诇 讗讬住讜专 讛注讘讜讚转 讻讜讻讘讬诐 诪讛讻诇讬 诇讻讱 讗爪讟专讬讱 诇讜诪专 砖讞讝讚 讜专讬转讻讜 诇注讘讜讚转 讻讜讻讘讬诐 讗诇讗 砖注讚讬讬谉 诇讗 注讘讚讜 讚讗诇"讻 诪讗讬 拽讗 诪讘注讬 诇讬讛 转"诇 讚讛砖转讗 讻砖讞讝专 讜注讘讚讜 谞讟诪讗 讘诇讗 讟讜诪讗讛 讬砖谞讛 讜拽"诇:


转讜住' 讚"讛 诪讛 诪讝讘讞 讟注讜谉 讙谞讬讝讛 讻诪讜 讻诇讬 砖专转 讚讗诪专讬谞谉 砖讙谞讝讜诐. 谞专讗讛 讚专"诇 讚讗诪专讬谞谉 讘注诇诪讗 砖讻诇讬 砖专转 讙谞讝讜诐 讗讘诇 诇讗 讬讚注转讬 讛讬讻谉 讗诪专讬谞谉 讛讻讬. 讗祝 讗砖讬专讛 讟注讜谞讛 讙谞讬讝讛 驻讬' 讘讬注讜专 驻讬' 讜诇讗 讙谞讬讝讛 诪诪砖 讻诪讜 诪讝讘讞 讗诇讗 讘讬注讜专 砖讬讘注专诐 诪谉 讛注讜诇诐 讘讗讜驻谉 砖诇讗 讬讛谞讜 诪诪谞讜 讻诪讜 砖诪爪讬谞讜 讙讘讬 注讙诇 讜讻讜':





专砖"砖

专砖"讬 讚"讛 讞讝专讜 诇讟讜诪讗转谉. 砖讘专谉 讻讚讬 诇讟讛专谉. 讜谞专讗讛 讚砖讘讬专讛 诪讛谞讬 诇讟讛专 讗驻讬' 诪砖诪砖讬 注讘讜讚转 讻讜讻讘讬诐 讚讬砖专讗诇. 讜讗祝 讗转"诇 讚讗讬谉 诇讛诐 讘讬讟讜诇 诇讗讬住讜专讬讬讛讜 讻诪讜 讛注讘讜讚转 讻讜讻讘讬诐 注爪诪讛 讜讻讚注转 讛专讗讘"讚 砖讛讘讬讗 讛专"谉. 诪"诪 诇注谞讬谉 讟讜诪讗讛 讻讬讜谉 讚讗讬转 诇讛讜 讟讛专讛 讘诪拽讜讛 讟讜诪讗讛 谞诪讬 讘讟诇讛 讻讚诇拽诪谉 砖驻讬' 讛转讜住' 诇注谞讬谉 讻诇讬 砖诇 转拽专讜讘转 讗注"驻 砖讗讬谉 诇讛 讘讬讟讜诇 诇注谞讬谉 讗讬住讜专讗 讘砖讜诐 诪拽讜诐. 讜讛讙讛转 讛讘"讞 讘讝讛 转诪讜讛:



专砖"讬 讚"讛 讻讬讜谉. 讘砖讗专 讟讜诪讗讜转 讻讜'. 讻爪"诇 讘讘' 讜讻谉 讘讚讘讜专 讛住诪讜讱:



转讚"讛 诪讛. 讻诪讜 讻"砖 讚讗诪专讬' 砖讙谞讝讜讛. 讻"讛 讘诪讛专"诐 讗诇讗 砖讻转讘 讚讗"讬 诇砖讜谉 讝讛 讛讬讻谉 讛讜讗. 讜讗讜诇讬 讬讻讜讜谞讜 诇讛讗 讚讗讬转讗 讘讝讘讞讬诐 (驻讞) 住讻讬谉 诪讟专驻转 讛讬讛 讘诪拽讚砖 讻讜' 讜讙谞讝讜讛. 讜讻谉 诇拽诪谉 讘讻诇讬诐 讗砖专 讛讝谞讬讞 讗讞讝 讗讬转讗 砖讙谞讝讜诐:



讘讗"讚 讗祝 讗砖讬专讛 讻讜' 驻讬' 讘讬注讜专 讻讜'. 注讬' 诪讛专"诐. 讜谞"诇 注讜讚 专讗讬讛 诪砖讘转 (爪) 讘诪砖谞讛 诪讗讘谞讬 讛诪讝讘讞 讻讜' 砖诪爪谞讬注讬谉 讗讜转谉 诇讙讜谞讝谉 (讜注讬' 驻专砖"讬) 讜讘诪砖诪砖讬 注讘讜讚转 讻讜讻讘讬诐 驻诇讬讙讬 注诇讬讛 讚专"讬 砖诐 讜注"砖 讘转讜住' (爪讚) 讚"讛 讗转 讛诪转 讗诇诪讗 讚讗讬谉 诪爪讜讛 诇讙讜谞讝诐:



转讚"讛 转讘注讬. 诪砖讜诐 讚注讬拽专 讟讜诪讗转谉 讻讜' 诪讙讘谉 讗讬谞讛 讗诇讗 诪讚专讘谞谉. 转讬讘转 诪讙讘诐 讗讬谞讛 诪讚讜讬拽转 讚诪讚讗讜专讬讬转讗 讗讬谉 诇讛诐 砖讜诐 讟讜诪讗讛 讗驻讬' 诪转讜讻谉 讜诇砖讜谞诐 讘砖讘转 诪讚讜讬讬拽 讛讬讟讘. 讜讗讜诇讬 诪砖讜诐 讚注诇 拽讜砖讬讬转 讚诇讗 诇讬讟诪讗讜 诪讙讘谉 讚诪砖谞讬 砖诐 讻讬讜谉 讻讜' 砖讜讬谞讛讜 讻讻诇讬 诪转讻讜转 讛讚专 驻专讬讱 讬讞讝专讜 诇讟讜诪讗转谉 讬砖谞讛 讜注"讝 诪砖谞讬 讘讟讜诪讗讛 讚专讘谞谉 诇讗 讗讞讬转讜 诇讛 讟讜诪讗讛 (驻讬' 讬砖谞讛) 诇讝讛 谞拽讟讬 讛讻讗 讟讜诪讗讛 讚诪讙讘谉:





讛讙讛讜转 讬注讘"抓

转讚"讛 诪讛 讻讜' 谞"讘 诪拽专讗 讗讬讻讗 诇住讬讜注讬 讚驻讬专讜砖 讙谞讬讝讛 讻诪砖诪注讛 讚讻转讬讘 讜讬讟诪谉 讗讜转诐 讬注拽讘. 讜讛讗讘讜转 讚讬谞诐 讻讬砖专讗诇 诇驻"讚 讗诇讗 砖专砖"讬 驻讬专砖 诇注讬诇 (讚祝 谞讗 讗) 砖拽讜讚诐 诪"转 讚讬谞诐 讻讘"谞 讜讻"讻 转讜住' 讘讘"诪 [讚祝 注 注"讘 讚"讛 转砖讬讱]. 诇驻"讝 讗讬谉 诇诇诪讜讚 诪谉 讛讻转讜讘:





砖注专讬 转讜专转 讘讘诇

(谞讘 讗 专砖"讬) 讚"讛 砖讟注讜谞讛 讙谞讬讝讛 讚讻砖讛讬讗 砖诇讬诪讛 [讟注讜谞讛] 讙谞讬讝讛 讘拽专拽注.鈥斪溩撟⒆� 讛转讜住' 讗讬谉 讙谞讬讝讛 讘注"讝 砖诇 讬砖专讗诇 诪注讻讘转 讜讬讻讜诇 诇砖讜讞拽讛 讜诇讝专讜转 讗讜转讛 讘诪拽讜诐 砖讗讬谞讜 诪讙讚诇 爪诪讞讬诐. 讜讻"讛 讚注转 讛专讬讟讘"讗 讻讗谉, 讜讛讜住讬祝 砖讙谞讬讝讛 讛讬讗 砖诐 诪砖讜转祝, 讜讻谉 注讬拽专. 讜讛诪讻讜讜谉 讘讙谞讬讝讛 讚讛讻讗 砖诇讗 讬讛谞讛 讗讚诐 诪诪谞讛 讜砖讗讬谉 诇讛 讘讬讟讜诇 注讜诇诪讬转, 讜讛讬讬谞讜 讚讗诪专讬谞谉 讛讻讗 "诪讛 诪讝讘讞 讟注讜谉 讙谞讬讝讛" 驻讬' 砖讗讬谉 诇讜 讛讬转专 诇注讜诇诐 讜讗讬谉 诇讜 驻讚讬讜谉, 讜讻诪讜 砖讗诪专讜 诇诪讟讛 (注"讘): "讻讬讜谉 讚讗砖转诪砖 讘讛讜 诇讙讘讜讛 诇讗讜 讗讜专讞 讗专注讗 诇讗砖转诪讜砖讬 讘讛讜 讛讚讬讜讟讗". 讜讛"谞 转谞讬 讘转讜住驻转讗 诪讙诇讛 驻"讘(讙) 讛"讛: "讗讘谞讬 讛讬讻诇 讜注讝专讜转 砖谞驻讙诪讜 讗讬谉 诇讛谉 驻讚讬讜谉 讜讟注讜谞讬谉 讙谞讬讝讛". 讜讙诐 讘讻诇讬 砖专转 讛讚讬谉 砖讗讬谉 诇讜 驻讚讬讜谉 讻讚转谞谉 讘诪谞讞讜转 专驻讬"讘 (讜注"砖 讘转讜住' 讚"讛 讜讻诇讬 砖专转), 讜讻谉 诪砖诪注 讘诪注讬诇讛 讬讟 讘 (讜注"砖 讘驻讬专砖"讬). 讗讘诇 讚注转 讛转讜住' 砖诐 (讚"讛 诪讗讬) 讜讻谉 讘住讜讙讬讗 讝讜 诇拽诪谉 (注"讘 讚"讛 讘专讜讱), 砖讬砖 驻讚讬讜谉 诇讻诇讬 砖专转, 讜讻"讛 讚注转 专砖"讬 诇拽诪谉 (谞讚 讘 讚"讛 讗讬转讗诪专讜). 讜讗讜诇讬 住讘专讬 讚诪谉 讛转讜专讛 讬砖 驻讚讬讜谉 诇讻诇讬 砖专转 砖讬砖转诪砖 讘讜 讛讚讬讜讟, 讗诇讗 砖讞讻诪讬诐 转拽谞讜 砖讗讬谉 驻讚讬讜谉 诇讻诇讬 砖专转, 砖诇讗 诇讞诇诇 讗转 拽讚讜砖转诐. 讜注讬' 诪"砖 讛专诪讘"谉 讘诪诇讞诪讜转 讻讗谉.


(砖诐) 专讬转讱 讻诇讬 讜讻讜'.鈥斪⒆�' 驻讬专砖"讬. 讜注讬' 砖讘转 讟讝 讘, 砖驻讬专砖 讘讗讜驻谉 讗讞专.

